রায়গঞ্জে বিএনপির ৬ নেতাকর্মী কারাগারে
রায়গঞ্জ (সিরাজগঞ্জ) সংবাদ দাতা ঃ সম্প্রতি সিরাজগঞ্জের রায়গঞ্জ উপজেলায় বিএনপি চেয়ারপার্সন বেগম খালেদা জিয়ার রায়কে কেন্দ্র করে প্রশাসনের করা একটি বিষ্ফোরক মামলায় বিএনপির ৬ নেতাকর্মী এখন কারাগারে। গতকাল রোববার সকালে সিরাজগঞ্জ কোর্টে তারা আতœসমর্পণ করে জামিন আবেদন করলে বিচারিক আদালত তাদের আবেদন নামঞ্জুর করে কারাগারে পাঠানোর নির্দেশ দেন। আটক নেতা কর্মীদের মধ্যে রয়েছেন উপজেলা যুবদলের সহ সভাপতি সামিম খন্দকার, উপজেলা ছাত্র দলের সাবেক সভাপতি শেখ আব্দুর রাজ্জাক জুয়েল, পৌর বিএনপির সাংগঠনিক সম্পাদক রাসেদুল হাসান মিরন, চান্দাইকোনা ইউনিয়নের ১নং ওয়র্ড সভাপতি হাবিবুর রহমান আকন্দসহ আরো দুইজেন। এ ঘটনায় উপজেলা বিএনপি ও ২০ দলীয় জোট নেতৃবৃন্দ তীব্র নিন্দা ও প্রতিবাদ জানিয়ে আটক নেতা-কর্মীদের অবিলম্বে মুক্তির দাবি জানায়।